Lietuvių liaudies dainų ritmas gana sudėtingas. Jį gana sunku užrašyti, nes dažnai kinta [metras](https://lt.wikipedia.org/wiki/Metras), gausu [fermatų](https://lt.wikipedia.org/w/index.php?title=Fermata&action=edit&redlink=1" \o "Fermata (puslapis neegzistuoja)), sinkopių. Dainoms būdingi subtilūs tempo kitimai, garso stiprumo svyravimai, vienos dainos atliekamos švelniai ir jautriai, kitos oriai ir karingai, dar kitos šūksmingai ar pamaldžiai. Dainų ritmikai, balso kitimams ir išvinguriavimams didelę įtaką daro skirtingų Lietuvos regionų tarmių artikuliacija ir priegaidės.

Stiliai ir įvairovė

Regioniniai skirtumai pirmiausia išryškėja dainavimo stiliuose, kurie gali būti: [vienbalsiškumas](https://lt.wikipedia.org/w/index.php?title=Vienbalsi%C5%A1kumas&action=edit&redlink=1) ([monofonija](https://lt.wikipedia.org/w/index.php?title=Monofonija&action=edit&redlink=1" \o "Monofonija (puslapis neegzistuoja))), [homofoninis daugiabalsumas](https://lt.wikipedia.org/wiki/Homofonija), [heterofonija](https://lt.wikipedia.org/w/index.php?title=Heterofonija&action=edit&redlink=1" \o "Heterofonija (puslapis neegzistuoja)) (mišrus vienbalsio ir daugiabalsio dainavimo tipas) ir [polifonija](https://lt.wikipedia.org/wiki/Polifonija).

* Vienbalsumas būdingas Dzūkijai, Mažajai Lietuvai. Jų dainos nepaprastai gražios, dainingos ir dažniausiai liūdnos, jų ritmas gana sudėtingas,- dažnai besikeičiančiu metru, nereguliariai pasikartojančiais akcentais, kuriantis laisvo, nesuvaržyto pasakojimo įspūdį.
* Daugiabalsumas būdingiausias Žemaitijai, kur jis ypač archajiškas, tačiau daugiau ar mažiau paplitęs po visą Lietuvą. Be to, žemaičiai savo melodijose mėgo išskirti aukščiausiąją gaida ir ją patęsti. Tai – skiriamasis žemaičių dainų bruožas.
* Šiaurės aukštaičiai dainavo daugiabalses dainas. Jų dainos linksmos, daug paprastesnės. Dainos šiek tiek švelnesnės, dainingesnės.
* [Heterofonija](https://lt.wikipedia.org/w/index.php?title=Heterofonija&action=edit&redlink=1) būdingiausia rytų Lietuvai, Aukštaitijai.
* Polifonijai priskiriamos [sutartinės](https://lt.wikipedia.org/wiki/Sutartin%C4%97), kurios gyvojoje tradicijoje išnyko XX-ojo a. viduryje, tačiau labai populiariai atliekamos folkloro ansambliuose.

Žanrai

Visos lietuvių liaudies dainos (plačiąja prasme) gali būti skirstomos į dainas (siaurąja prasme), giesmes, raudas, sutartines

**Raudos**

Yra veikiausiai pats seniausias žanras, susijęs su laidojimo ir vestuvių apeigomis. Pagal tai raudos skirstomos į *raudas* (laidotuvių) ir *verkavimus* (vestuvių).

Gausiausia – laidotuvių raudų grupė. Raudos atliekamos subtiliai imituojant verkimą. Jose paprastai gausu sušukimų, klausimų, pakartojimų, joms būdingas kalbėjimas, dažnai su perėjimais į kukčiojimą.

Šiandien jos ir yra išlikusios tik pietryčių Lietuvoje ir lietuvių gyvenamose vietose Baltarusijoje.

**Sutartinės**

Sutartinės yra archajiškas aukštaičių dainavimo stilius. Sutartinės yra vieni seniausių dviejų – trijų balsų polifonijos pavyzdžiai. Joms būdingi 3 pagrindiniai senovinės polifonijos principai: heterofonija, paralelizmas, kanonas ir imitacija.

Lietuviškoms sutartinėms būdingi aštrūs disonansiniai sąskambiai, sekundos intervalai tarp atskirų balsų ir sinkopuoti ritmai. Lietuvių sutartinių tekstuose labai mažai žodžių, jie kartojasi, gausu garsažodžių, priedainių. Melodijos trumputės ir siauros apimties. Jas sudaro du - penki skirtingo aukštumo garsai. Tačiau įdomiausia sutartinėse - tai ritmas ir harmonija. Ritme dažnai girdimos sinkopės, o harmonija - tai nuolat skambančios sekundos. Todėl sutartinės skamba aštriai ir kaprizingai.

Sutartinės būdavo dainuojamo įvairiais būdais, tos sutartinės, kurias dainuodavo dvi dainininkės arba jų grupės, vadinamos **dvejinėmis** (*„Kaip sėjau linelį“*.). Kai sutartinę dainuoja trys dainininkės, įstodamos viena paskui kitą, vadinamos **trejinėmis** (*„Ka tu, bitele“*). Tas pats yra ir su **ketverinėm** (*„Žvingia žirgas“*).

**Giesmės**

Šis žanras yra krikščioniškos paskirties, ir, palyginus su kitais, labai jaunas. Dauguma giesmių atsirado krikščioniškus tekstus derinant su liaudies melodijomis, ėmė formuotis XVI–XVII a. pradedant krikščionėti valstiečių sluoksniui. Dalis giesmių yra sinkretinio pobūdžio, turi [senojo tikėjimo](https://lt.wikipedia.org/wiki/Pagonyb%C4%97) elementų.

Žinomiausias pavyzdys yra arti išnykimo esantys Žemaičių Kalvarijos [kalnų giesmės](https://lt.wikipedia.org/w/index.php?title=Kaln%C5%B3_giesm%C4%97s&action=edit&redlink=1) giedamos įvairomis progomis. Jos sukurtos XVII a. senovines žemaičių melodijas derinant su krikščioniškais tekstais, artimos [grigališkajam choralui](https://lt.wikipedia.org/wiki/Grigali%C5%A1kasis_choralas" \o "Grigališkasis choralas).

**Dainos (siaurąja prasme)**

Dainos siaurąja prasme yra arčiausiai buities esanti dainų rūšis, lydėjusi visais gyvenimo atvejais. Dėl to jos gali būti skirstomos pagal savo paskirtį į daugybę žanrų, tarp kurių yra šie:

* [Vaikų dainos](https://lt.wikipedia.org/w/index.php?title=Vaik%C5%B3_dainos&action=edit&redlink=1) – vaikams skirtos arba vaikų atliekamos dainos, tarp kurių išskiriamos [Lopšinės](https://lt.wikipedia.org/wiki/Lop%C5%A1in%C4%97), žaidinimai, gyvūnijos apdainavimas, formulinės dainos, erzinimai ir kt.
* [Vestuvių dainos](https://lt.wikipedia.org/w/index.php?title=Vestuvi%C5%B3_dainos&action=edit&redlink=1) – skirstomos į lyrines, satyrines, gėrimo, puotavimo, dialogines, verkavimus, žaidimus, šokius ir maršus.
* [Darbo dainos](https://lt.wikipedia.org/wiki/Darbo_dainos) – priskiriamos prie archajiškiausių folkloro formų. Jų paskirtis palengvinti darbo monotoniją darbą paverčiant maloniu meditavimu.
* [Karo dainos](https://lt.wikipedia.org/w/index.php?title=Karo_dainos&action=edit&redlink=1) – šis dainų tipas glaudžiai susijęs su liaudies epu. Istoriniai XIII–XVI a, šaltiniai mini dainas skirtas šlovinti karžygiams ir karo žygiams.
* [Kalendorinių apeigų dainos](https://lt.wikipedia.org/wiki/Kalendorini%C5%B3_apeig%C5%B3_dainos" \o "Kalendorinių apeigų dainos) – šios dainos yra susiję su [senojo tikėjimo](https://lt.wikipedia.org/wiki/Pagonyb%C4%97) apeigomis, jose atsispindi įvairūs senieji animistiniai tikėjimai, mitologija, žemdirbystės ir mirusiųjų kultai.